Poštovani,

Hrvatska gospodarska komora, Ministarstvo obrane Republike Hrvatske i Ministarstvo gospodarstva, poduzetništva i obrta organiziraju konferenciju **„NATO i gospodarstvo“**  koja će se održati  **18. travnja 2018.** u Grand Hotelu 4 Opatijska Cvijeta, Viktora Cara Emina 6 u Opatiji.

Konferencija je namijenjena tvrtkama koje žele saznati više o poslovnim mogućnostima u okviru postupaka javne nabave NATO agencija: NATO Communications and Information Agency (NCIA) i NATO Support Agency (NSPA). Predavanja će održati visokopozicionirani službenici NSPA i NCIA prema programu konferencije koji se nalazi u prilogu poziva.

 Osim tvrtkama poseban dio namijenjen je i mogućnostima suradnje agencija s akademskom zajednicom. Zainteresirani će imati  priliku i za individualne razgovore s predstavnicima navedenih agencija uz prethodnu registraciju.

 NSPA spaja u jedinstvenu organizaciju NATO logistiku i pomoćne djelatnosti u postupcima javne nabave, omogućujući integrirana rješenja za zemlje članice. NSPA je oformljen u svrhu smanjenja troškova u vremenima financijske krize pod logom „Pametna obrana“ u kojoj je pametna nabava ključni element. Više informacija o aktivnostima i javnoj nabavi NSPA mogu se pronaći na [*www.nspa.nato.int*](http://www.nspa.nato.int).

NCIA je osnovana u cilju jačanja NATO saveza kroz povezivanje sastavnica, pružanje sigurnih, suvislih, troškovno učinkovitih, interoperabilnih komunikacijskih i informacijskih sustava i usluga u potpori konzultacija, zapovijedanja i kontrole (C3), omogućavanja nadzora i izviđanja za NATO, gdje i kada je to potrebno. NCIA uključuje informatičku podršku poslovnim procesima Saveza u sjedištu NATO-a, zapovjednim strukturama i NATO agencijama. Više informacija o aktivnostima i javnoj nabavi NCIA možete naći na [*www.ncia.nato.int*](http://www.ncia.nato.int).

Za hrvatske tvrtke sudjelovanje na svim događanjima je besplatno (konferencija i individualni razgovori) uz obaveznu prijavu izravno putem poveznice <https://www.hgk.hr/forms/prijava-na-konferenciju-i-b2b-razgovore-nato-i-gospodarstvo>. **Rok za prijavu sudjelovanja je 14. travanj 2018.**

Smještaj za sudionike konferencije po povlaštenim cijenama je predviđen u Grand Hotelu 4 Opatijska Cvijeta\*\*\*\*, a rezervaciju možete napraviti na web stranicama hotela: [www.amadriapark.com](http://www.amadriapark.com)  ili na linku [Konferencija NATO I GOSPODARSTVO](https://amadriapark.reserve-online.net/?bkcode=HGK18&location=OPATIJA&checkin=2018-04-18&nights=1&rooms=1&adults=1&children=0&infants=0&property=GRAND4&currency=HRK) uz odabir željenog datuma dolaska i odlaska, te upis Kôda: **HGK18**.

Za dodatne informacije možete se obratiti u HGK, Sektor za industriju i IT Stipi Džapo, tel.:01/4606- 722, e-mail: sdzapo@hgk.hr i Patriku Stupin, tel.:01/4606-819, e-mail: pstupin@hgk.hr .

 S poštovanjem,
mr.sc. Tajana Kesić Šapić,
direktorica Sektora za industriju i IT

